b'\n_START_ARTICLE_\nKo\xc4\x8da na Golici\n_START_PARAGRAPH_\nKo\xc4\x8da na Golici (1582 m) je planinska postojanka, ki le\xc5\xbei na manj\xc5\xa1i vzravnavi ju\xc5\xbenega pobo\xc4\x8dja Golice pod njenim vzhodnim vrhom - 1.784 m visoko Krvavko. Prvotno je na tem mestu stala tim. Nem\xc5\xa1ka ko\xc4\x8da, ki jo je leta 1892 zgradilo nem\xc5\xa1ko-avstrijsko planinsko dru\xc5\xa1tvo, medtem ko jo je kranjskogorska podru\xc5\xbenica Slovenskega planinskega dru\xc5\xa1tva v letih 1904/05 zgradila na vrhu Golice in jo poimenovala po starosti slovenskih planincev Francu Kadilniku. Obe ko\xc4\x8di sta bili med drugo svetovno vojno po\xc5\xbegani. Na temeljih nem\xc5\xa1ke Spodnje ko\xc4\x8de je bila v letih 1982-1984 zgrajena nova Ko\xc4\x8da, odprta ob 60. obletnici Planinskega dru\xc5\xa1tva Jesenice, ki jo danes upravlja.'